Vegetarisk livsstil er stadig bedst

Hvis du vil sikre at dit CO2-aftryk er minimal, er der ifølge studiet dog ingen tvivl om at en vegetarisk livsstil er vejen frem.

Der udledes nemlig 93 procent mindre CO2 per kalorie i en plantebaseret kost sammenlignet med kød fra drøvtyggerne.

Derfor er drøvtyggere de store klimasyndere Drøvtyggere er klovdyr der via deres måde at fordøje foder producerer store mængder metan. Metan er en langt mere potent drivhusgas end CO2 og bidrager betydeligt til den globale opvarmning.

Tallet kan være endnu højere, hvis der er tale om proteinrige grøntsager som fx ærter og spinat.

Men kan eller vil du ikke gå hele vejen, er en reduktion i dit kødforbrug og et skift fra mørkt til lys kød et rigtig godt skridt på vejen.

Læs også : Spis mere hvidt kød og hjælp miljøet

Grøntsager kan også have et kæmpe CO2-aftryk

Men der er lige en ting, som er værd at være opmærksom på, når det gælder grøntsagerne.

For selv om at grøntsager generelt har et lavt CO2-aftryk, kan det være vendt helt på hovedet, hvis de er dyrket i drivhus eller fløjet hertil.

På den måde kan en avocado fra Sydamerika eller en dansk tomat dyrket uden for sæson faktisk belaste klimaet mere end lyst kød.

Læs også : Miljørapport: Grøn kost er vigtigere end økologi

Det skyldes, at CO2 udledning ved at varme et drivhus op i Danmark eller ved at flyve grøntsager fra den ene ende af verden til den anden bliver så stor, at grøntsagerne går fra at være klimavenlige til klimabelastende.

Fisk kan være både godt og skidt

Du kan også gøre klimaet en tjeneste ved at spise mere fisk. Men du skal dog være opmærksom på, at nogle former for fisk ikke er klimavenlige.